পাকিস্তানে ভূমিকম্প, কেঁপে উঠল পাক অধিকৃত কাশ্মীর

ওয়েবডেস্ক: পাকিস্তানে ভূমিকম্প (Earthquake Pakistan) , রিখটার স্কেলে (Richter Scale) কম্পনের মাত্রা ৪.২। দেশজুড়ে কম্পন অনূভূত হয়েছে। কম্পন অনুভূত হল পাক অধিকৃত কাশ্মীরেও (Pakistan-occupied Kashmir) । কোনও ক্ষয়ক্ষতি, প্রাণহানির খবর পাওয়া যায়নি।

বুধবার ৩০ এপ্রিলের পর ফের আজ ফের ভূমিকম্প। ন্যাশনাল সেন্টার ফর সিসমোলজি (এনসিএস) জানিয়েছে, সোমবার বিকেল ৪.০ ৫ নাগাদ (ভারতীয় সময়) পাকিস্তানে রিখটার স্কেলে ৪.২ মাত্রার একটি ভূমিকম্প আঘাত হেনেছে। এক সপ্তাহেরও কম সময়ের মধ্যে এটি দ্বিতীয় ভূমিকম্প।

পাক অধিকৃত কাশ্মীর লাগোয়া এলাকাতেই ভূমিকম্পটি হয়েছে। ভূপৃষ্ঠ থেকে ১০ কিলোমিটার গভীরে এই কম্পনের উৎপত্তিস্থল। কম্পনের উৎপত্তিস্থল পাকিস্তানের খাইবার পাখতুনখোয়া প্রদেশ। কম্পন অনুভূত হয়েছে আফগানিস্তানের উত্তর-পূর্ব প্রান্ত এবং তাজিকিস্তানের বেশ কয়েকটি অঞ্চলে।

আরও পড়ুন: রোমানিয়ার রাষ্ট্রপতি নির্বাচনে প্রথম রাউন্ডে জয়ী জর্জ সিমিওন

ন্যাশনাল সেন্টার ফর সিসমোলজি (এনসিএস) ( National Centre for Seismology) জানিয়েছে, ৩০ এপ্রিল পাকিস্তানে ৪.৪ মাত্রার কম্পন অনুভূত হয়েছে। কম্পনটি ভারতীয় সময় রাত ১১:৫৮:২৬ মিনিটে অনুভূত হয়েছিল, যার কেন্দ্রস্থল ছিল ৩১.০৮° উত্তর অক্ষাংশ এবং ৬৮.৮৪° পূর্ব দ্রাঘিমাংশে।পাকিস্তান বিশ্বের সবচেয়ে ভূমিকম্পপ্রবণ দেশগুলির মধ্যে একটি। প্রায়শই ভূমিকম্প অনুভূত হয়।

সোমবারও পাকিস্তানের উত্তর প্রান্ত এবং আশপাশের অঞ্চলে দফায় দফায় কম্পন অনূভূত হয়েছে। ভারতীয় সময় অনুসারে, সোমবার বেলা সাড়ে ১১টা নাগাদ তাজিকিস্তানে ভূমিকম্প হয়। কম্পন অনুভূত হয় আফগানিস্তান এবং পাকিস্তানের খাইবার পাখতুনখোয়া অঞ্চলে। ফের দুপুর ১২টার দিকে ফের ভূমিকম্প হয়। পাকিস্তান সীমান্ত লাগোয়া একটি অঞ্চল ছিল ভূমিকম্পের উৎসস্থল।